O magnesio-26 ye un isotopo estable que s'emplega en a datación cheolochica, igual que l'Al-26. En as inclusions ricas en calcio y aluminio (CAI en anglés) de bell meteorito, os obchectos mas antigos d'o sistema solar, s'han trobat cantidatz de Mg-26 mayors d'as asperatas que s'atribuyen a la desintegración de l'Al-26. Istos obchectos, quan s'han desprendito en etapas primerencas d'a formación d'as planetas y asteroides no han pasato por os procesos cheolochicos que fan desapareixer as estructuras condriticas (formatas a partir d'as inclusions) y por tanto alzan información sobre a edat d'o sistema solar.